۱۴۴۶-۱۱-۲۶ تاریخ نشر شوی خبرونه د هیواد په کچه ۲٩٨٣ تنه زده کوونکو ته ښوونیز خدمات #افغانی_سرې_میاشتې په تېره یوه اونۍ کې د ټول #هېواد په کچه د ځوانانو او رضاکارانو د ۳٧ ښوونیزو مرکزونو له لارې په ټولیز ډول ۲٩٨٣ تنه زده کوونکو ته په بېلابېلو برخو کې لکه ښوونې او روزنې، شخصی او چاپېریالی روغتیا ساتنې، لومړنیو روغتیایی مرستو ترسره کولو او د پېښو له زیانونو د ځان ژغورنې اړوند زده کړې او عامه پوهاوی ورکړی دی. ترڅنګ یې د افغانی سرې میاشتې د غړیتوب په برخه کې یې ۶٣ تنه نوی غړی هم راجذب کړی دی. ============================= فراهم نمودن زمینه خدمات آموزشی برای ٢٩٨٣ تن دانش‌آموز #هلال_احمر_افغانی در یک هفته گذشته از طریق ٣٧ مراکز آموزشی در سراسر #کشور، در مجموع برای ٢٩٨٣ تن در بخش های مختلف مانند تعلیم و تربیه، حفظ الصحه شخصی و محیط ﺯیست، کمک های اولیه و حفاظت از خود در برابر حوادث آموزش و آگاهی عامه ارائه نموده است. علاوه بر این، آنها ٦٣ تن عضو جدید را در عضویت هلال احمر افغانی جذب نموده اند. مرکزی ریاست #خوست نمایندګۍ د اداری تعمیر د انګړ دیوال د رغونې په موخه د داوطلبۍ ناسته وشوه نن شنبه د ذوالقعدې میاشتې پر ۲۶ مه، د #افغانی_سرې_میاشتې مرکزی دفتر کې د دې خیریه ملی ټولنې اړوند خوست نمایندګۍ د اداری تعمیر د انګړ دیوال د رغونې په موخه د داوطلبۍ غونډه ترسره شوه. یاده ناسته کې ۱۳ ودانیزو او لوژستیکی شرکتونو ګډون درلود، چې د نظارت او ارزونې د ټیم له لوری د اسنادو تر ارزونې او کره کتنې وروسته به یې د رغونې قرارداد پر شرایطو برابر ګټونکی شرکت ته ورکړل شی. مرکزی ریاست ‏د ‎#افغانی_سرې_میاشتې سرپرست عمومی رئیس او مرستیال یې د ‎#زابل ولایت له والی سره وکتل نن شنبه د ذوالقعدې میاشتې پر ۲۶ مه، د افغانی سرې میاشتې سرپرست عمومی رئیس ښاغلی شیخ الحدیث شهاب الدین دلاور او د نوموړی مرستیال ښاغلی حافظ عزیز الرحمن ددې خیریه ملی ټولنې مرکزی دفتر کې د زابل ولایت له والی ښاغلی ملا شیر محمد شریف سره یاد ولایت ته له پاکستان هېواد څخه د راستنېدونکو کډوالو، اړمنو او بې وزله کورنیو ستونزو او اړتیاوو ته د رسېدو په پار ناسته وکړه. ناسته کې سرپرست عمومی رئیس زابل ولایت ته له پاکستان هېواد څخه د راستنو شویو کډوالو ستونزو ته د ځواب وینې په موخه د ۱۰۰ خیمو او ۱۰۰۰ کمپلو د مرستې ترڅنګ د ۵ ګرځنده روغتیایی ټیمونو د ګمارنې ډاډ وړاندې کړ. سربېره پر دې، ښاغلی دلاور د بېوزله کورنیو د ملاتړ او بېړنیو حالاتو کې د هغوی ستونزو ته د رسېدنې په موخه یاد ولایت ته د ۲۰۰۰ کمپلو، ۳۰۰ ترپالونو، ۷۰۰ د اوبو ساتلو بوشکو او د پخلنځی ۳۰۰ سیټونو د لېږد ترڅنګ په اختر کې د قربانۍ لپاره د ۳۱ غوایانو او ۳۰۰ کورنیو ته د نغدی مرستې د وېش ژمنه وکړه. ورپسې د زابل ولایت والی د هېواد په کچه د دې خیریه ملی ټولنې له لوری د ترسره کېدونکو خدماتو مننه وکړه او د یاد ولایت د خلکو ستونزې یې د افغانی سرې میاشتې له مشرتابه سره شریکې کړې او دې برخه کې یې د لا ډېرو مرستو د غوښتنې هیله څرګنده کړه. مرکزی ریاست ‏سرپرست عمومی رئیس او د نوموړی مرستیال د ‎#بنګلدېش مرکز الاسلام بنسټ له ډاکټرانو سره وکتل نن شنبه د ذوالقعدې میاشتې پر ۲۶ مه، د ‎#افغانی_سرې_میاشتې سرپرست عمومی رئیس ښاغلی شیخ الحدیث شهاب‌ الدین دلاور او د نوموړی مرستیال ښاغلی حافظ عزیز الرحمن د دې خیریه ملی ټولنې مرکزی دفتر کې د بنګلدېش مرکز الاسلام بنسټ له روغتیاپالانو سره د افغانی سرې میاشتې مرکزی روغتون کې د شونډو او تالو چاود پر ناروغۍ د اخته ناروغانو د درملنې او عملیاتو په تړاو د همغږۍ ناسته وکړه. کتنه کې سرپرست عمومی رئیس د بې وزلو کورنیو د شونډو او تالو چاود په رنځ د اخته ناروغانو د درملنې او عملیاتون بهیر کې د دوی له نه ستړې کېدونکو هڅو او بشری خدماتو د مننې ترڅنګ راغلو روغتیاپالانو ته د هر ډول همکارۍ ډاډ ور کړ او هغوی ته یې د الله سبحانه وتعالی له دربار څخه د عظیم اجر او ثواب غوښتنه وکړه. ورپسې د مرکز الاسلام بنسټ روغتیاپالانو د شونډو او تالو چاود پر ناروغیو د اخته ناروغانو د درملنې او عملیات برخه کې د افغانی سرې میاشتې له لوری د برابرو شویو اسانتیاوو ستاینه وکړه او د افغانانو د لاسنیوی او ملاتړ سربېره یې د لا ښو، غوره او اغېزمنو روغتیایی خدماتو ترسره کولو ژمنه هم وکړه. مرکزی ریاست #افغانی_سره_میاشت؛ د امیرالمؤمنین حفظه الله د فرمان او امربالمعروف وزارت د قوانینو د پلی کولو په پار خپل منځی ناسته ترسره شوه نن شنبه د روان سپوږمیز کال د ذوالقعدې پر ۲۶مه د افغانی سرې میاشتې ټولنې د مرستیال ښاغلی حافظ عزیزالرحمن په مشرۍ د فردی او ټولنیزی اصلاح اړوند د امیرالمؤمنین حفظه الله د فرمان او امربالمعروف او نهی عن المنکر وزارت د قوانینو د پلی کولو په موخه د مرکزی رئیسانو خپل منځی ناسته ترسره شوه. ناستې ته د افغانی سرې میاشتې مرستیال په خپلو خبرو کې وویل، چې امربالمعروف او نهی عن المنکر یوه الهی او دینی وجیبه ده چې په ادا کولو یې هر مسلمان د خپلو توان په اندازه مکلف دی او په وینا یې چې د فرد اصلاح د ټولنې د اصلاح سبب کېږی، نو همدې اصل ته په کتو لازمه ده چې د امیرالمؤمنین حفظه الله فرمان او د امر بالمعروف وزارت قانون په ځانونو او بیا په خپلو ماتحتو کارمندانو پلی کړو. ناسته کې د اړوند مسؤلینو له څرګندونو وروسته مرکزی رئیسانو د یاد فرمان او قوانینو د لا ښه تطبیق په موخه ډاډ څرګند کړ. دا په داسې حال کې ده چې د افغانی سرې میاشتې ټولنې مسؤلین او کارمندان تل د مشرتابه له لوری اسلامی اصولو او قوانینو ته د ژمنتیا په موخه هڅول شوی دی.